Jobber frivillig mellom ruinene: - Selvfølgelig er jeg redd
Av ERIK WAATLAND/TRØNDER-AVISA Eline Christoffersen Våge (24) fra Levanger jobber som frivillig for Røde Kors i Nepal. Det har hun gjort de siste åtte månedene. Egentlig skulle hun hjem snart, men det kan bli endret nå. – Jordskjelvet har skapt enorme panikktilstander her, sier hun til Trønder-Avisa.Over 3200 mennesker bekreftet omkommet i Nepal etter et enormt jordskjelv hadde en styrke på 7,9. Myndighetene frykter at dødstallet kan stige til opp mot 4.500. Katmandu, som er hovedstaden i Nepal, har rundt 700.000 innbyggere. Øyenvitner forteller om knuste hus, sammenkalte bygninger og lik i gatene. Våge befinner seg bare 30 mil øst for hovedstaden i byen Dhahran. Jobben hennes er å bedre vilkårene i landsbyen for unge. Hun forteller at jordskjelvet har satt en støkk i dem alle. – Det er nær panikkstemning her i landsbyen. Lokalbefolkningen tør ikke være inne i husene, så de sover ute på plenen unna bygningsmassen. Vi går alle rundt i en konstant beredskapsmodus og venter på etterskjelvene som kommer, forteller hun.De hadde samlet ungdommer fra hele landsbyen til et møte i byen da det begynte å riste. Våge forteller om de skumle minuttene. – Det var noe som ikke stemte. Betongen i bygget rørte på seg, veggene ristet og folk begynte å løpe ut i panikk. Den 24-årige levangsbyggen kjente redselen på kroppen. – Jeg er redd, selvfølgelig er jeg det. Jeg har aldri opplevd jordskjelv før. Nå opplever vi flere etterskjelv og det er veldig spesielt at sengen min rister og veggene svinger. Men vi har det etter forholdene bra, sier hun.Like utenfor Katmandu, i en by som heter Bhaktapur, er backpackeren Marte Riseth (26) fra Snåsa sammen med kjæresten. Hun forteller at ødeleggelsene er enorme. – Jordskjelvene begynte noen minutter etter at vi ankom byen, så vi søkte oss til en åpen plass mens etterskjelvene pågikk. Etter noen timer gikk vi mot nærmeste åker, flere av gatene var dekket av stein. Mange bygninger er helt eller delvis kollapset, forteller hun. Riseth sier at hun og kjæresten sov ute på en fotballbane sammen med lokalbefolkningen i natt. Der så de flere bygninger som kollapset gjennom nattens etterskjelv. – Området rundt Durbar square er veldig ødelagt. Vi står og ser over på den bydelen nå, de aller fleste husene har store skader, mange er en haug av stein.Hun og kjæresten har nå søkt ly på en lekeplass ved en barneskole utenfor de verste områdene. – Vi har fått tepper, presenning, mat og ly av noen lærere. Vi har ikke vært inne i de sammenraste områdene etter at vi kom oss ut. Det så ut for meg som at mye av verdensarven her er ødelagt, forteller hun. Martes far, Thor Riseth, forteller til Trønder-Avisa at han er bekymret for datteren sin, men er glad for at hun er såpass reisevant. – Hun vet hva hun holder på med, så det kommer til å gå greit. Jeg er mer bekymret for hjemreisen, da vi vet at veier i området er ødelagt og det kan skape problemer med å komme seg til flyplassen, sier han. Jordskjelvet, som hadde en styrke på 7,9, er det kraftigste i området på 80 år, og det tok liv også i India, Kina og Bangladesh. Skjelvet trigget også store snøskred på Mount Everest, der klatresesongen akkurat har startet. Minst 22 personer er så langtbekreftet omkommet i fjellområdene. Det skal ha vært over 1.000 fjellklatrere ved Base Camp da skjelvet startet. Rundt 400 av disse var utlendinger. Fem norske fjellklatrere som befant seg i Camp 2 på 6.400 meters høyde da skjelvet inntraff kom uskadd fra hendelsen, ifølge reisearrangøren Hvitserk. Ifølge Utenriksdepartementet er minst 150 nordmenn i Nepal. UD har ikke oversikt over alle og sier de ikke kan utelukke at nordmenn er omkommet eller rammet av skjelvet.
De er på hver sin side av Nepal, men begge opplever ødeleggelsene, panikken og sorgen etter jordskjelvet. ødeleggelsene, panikken og sorgen etter jordskjelvet.